มีเพศสัมพันธ์วันที่ 16 เม.ย ใส่ถุงยางและทานยาคุมกำเนิดฉุกเฉิน หลังจากนั้นหนึ่งอาทิตย์มีเลือดออกคล้ายประจำเดือนอยู่ 4 วัน ผ่านมาถึงวันที่ 29 พ.ค. ประจำเดือนยังไม่มาแต่มีอาการเหมือนมีประจำเดือน เจ็บหน้าอก หน้าอกขยายขึ้น มีอาการจุกที่คอ. ลองทดสอบการตั้งครรภ์เมื่อวันที่28 พ.ค ขึ้นขีดเดียว จะมีโอกาสตั้งคครรภ์มั้ย หรทอว่าเครียดเกินไปประจำเดือนเลยไม่มา
สวัสดีค่ะ sweetdream,การใช้ถุงยางอนามัย จะมีโอกาสตั้งครรภ์ได้ตั้งแต่ 2%-18% ส่วนการทานยาคุมฉุกเฉิน หากได้ทานภายในไม่เกิน 12 ชั่วโมงหลังจากมีเพสสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95% ดังนั้นโอกาสในการตั้งครรภ์นั้นถือว่าน้อยมากส่วนการมีเลือดออกจากช่องคลอดหลังจากทานยาไป 1 อาทิตย์ โดยเลือดออกนาน 4 วันดังกล่าว น่าจะเป็นผลข้างเคียงของการทานยาคุมฉุกเฉินได้หากประจำเดือนยังไม่มา เมื่อถึงกำหนดที่ควรจะมาในวันนี้ สาเหตุจากการตั้งครรภ์อาจเป็นได้ แต่ก็ค่อนข้างน้อยดังที่กล่าวไป และหากได้ตรวจหาการตั้งครรภ์แล้วพบขึ้นเพียง 1 ขีด แสดงว่าไม่น่ามีการตั้งครรภ์เกิดขึ้น ดังนั้นการที่ประจำเดือนยังไม่มา อาจเกิดจากสาเหตุอื่นๆ เช่น1. ผลข้างเคียงของยาคุมฉุกเฉิน ซึ่งอาจทำให้ประจำเดือนมาช้ากว่าปกติได้ประมาณ 1 สัปดาห์2. มีความเครียด การทำงานหนัก ออกกำลังกายหักโหม พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นรวดเร็ว3. มีการเจ็บป่วยไม่สบาย เช่น ไข้หวัด ท้องเสียส่วนอาการเจ็บหน้าอก หน้าอกขยายขึ้น น่าจะเป็นอาการก่อนการมีประจำเดือนมาได้ค่ะ แนะนำให้รอประจำเดือนไปอีก 1 สัปดาห์ หากประจำเดือนยังไม่มา อาจตรวจหาการตั้งครรภ์ซ้ำอีกครั้งค่ะ